रामदेव के अनशन पर कांग्रेस ने उठाए सवाल  
कांग्रेस प्रवक्ता अभिषेक मनु सिंघवी ने रामदेव के अनशन पर सवाल उठाते हुए कहा कि आखिर अनशन स्थल पर इतनी सुविधाओं के लिए पैसे कहां से आए।
कांग्रेस के प्रवक्ता अभिषेक मनु सिंघवी ने बाबा रामदेव के अनशन पर सवाल उठाते हुए कहा है कि आखिर अनशन स्थल पर इतनी सुविधाओं के लिए पैसे कहां से आए। सिंघवी ने पूछा कि रामलीला ग्राउंड पर जो फाइव स्टार सुविधाएं आई हैं, वह किसने मुहैया करवाई हैं।  कांग्रेस की तरफ से बाबा पर यह भी आरोप लगा कि उन्होंने बहुतों से तथ्यों से अवगत नहीं कराया। आरएसएस और बीजेपी के रामदेव को समर्थन के मुद्दे पर सिंघवी का कहना था कि इसमें दो राय नहीं कि कुछ दल रामदेव को समर्थन कर रहे हैं।  कांग्रेस के मुताबिक फिलहाल बाबा की अध्यादेश लाने की मांग के आगे सरकार नहीं झुकेगी और वह बाबा के जवाब का इंतजार कर रही है।